Lama (buddhismen)

Lama (tibetansk: བླ་མ་; Wylie: bla-ma) er en tittel for religiøse lærere innen den tibetanske buddhisme som kan innehas av munker og nonner. Den tilsvarer stort sett sanskrit-tittelen guru. 

Innen den tibetanske buddhismen finnes en forestilling om at visse lamaer er reinkarnasjoner av boddhisattvaer og at de gjenfødes for å fremme verdens frelse. På denne måte er det fremvokst lange lama-linje i tibetansk historie, og noen av dem har hatt stor politisk innflytelse. Tittelen benyttes blant annet av Dalai lama, som er den høyeste åndelige leder innen den tibetanske buddhisme, og av Panchen lama, som er den tibetanske buddhismes nest øverste leder.

Kategori:Buddhisme i Tibet
Kategori:Titler